section_heading: 1987.–1992.: Prve godine u pjevačkoj karijeri
paragraph_text: Njezin treći album Rhythm of Love objavljen je u studenom 1990. godine, a kritičari su ga okarakterizirali "zrelijim" od prethodnog. Iako nije dostigao komercijalne visine prethodnih albuma, ušao je u Top 10 u Velikoj Britaniji i Australiji. Tri singla "Better the Devil You Know", "Step Back in Time" i "Shocked" dospjela su u Top 10 u Velikoj Britaniji i Australiji. Osim novog albuma, kao dio njezine nove persone viđena je i ljubavna veza s Michaelom Hutchenceom. Snimanje videa za "Better the Devil You Know" bilo je prvi put da se Minogue "osjetila dijelom kreativnog procesa." S tim u vezi izjavila je: "Nisam bila glavna, ali se moj glas čuo, našla sam način da na kreativan način iznesem svoje stajalište". U svrhu promocije albuma Minogue je krenula na turneju Rhythm of Love Tour pokrenut je u veljači 1991. u Australiji i Aziji.